Isigidimi Sama-Xosa.

 Ipepa Lamaxosa Lenyanga.

Vol XI. LOVEDALE, SOUTH AFRICA, DECEMBER 1, 1881. No. 135.

BONKE abanamatyala ngakwi “Sigidimi’kufuneka bewahlaule ngapambi ko 30th December 1881.

Ngexa elizayo “Isigidimi” asisokutunyelwa
nakubani ongatanga ahlaule kwanga pambili
i 4s ngonyaka.

Lento iqiniswayo lendawo, kungokuba singenaku tumela amapepa (Accounts) ebantwini,
ngenxa yemalana encinane kangange sheleni
ezine.

Imali inokutunyelwa nge stamps mhlayimbi
nge Post Office Orders ku,

James Stewart.

Lovedale, Alice.

AMAGOSA E “SIGIDIMI”

Ukwenza umsebenzi lula, i Editor ye *Sigidimi* imise amadoda kwi ndawo ngendawo ezinabamkeli baso, anikwe igunya lokwamkela noku hlanganisa imali zeli pepa; nokufeza wonke umsebenzi walo. Abamkeli balo bozibatala kuwo ke imali zabo, aze wona azitumele apa.

Ngawo la amagama awo, asel’eko: —

*Bedford*

*Cradock*

*Farmerfield ...*

*Graham's Town*

*Gilton*

*Gatberg*

*Heald Town ...*

*Jansenville*

*Pearston*

*Port Alfred ...*

*Port Elizabeth*

,, ,,

*Somerset East...*

*Vitenhage*

Mr. Martinets Jantjes.

„ Jonathan Mkosi.

„ Moses September.

„ Ntozini Ntshona.

„ Joseph James.

„ Maneli Mabandla.

„ Saul Msane.

Rev. S. Ntsiko.

Mr. Robert Plaatjes.

„ Ernest Nquka.

„ J. S. Adams.

„ K. Zozi.

„ January J. Taho.

„ I. W. Wauchope.

LOVEDALE MISSIONARY INSTITUTION.

 O

1. Ngo nyaka we 1882, nelandelayo, imali ehlaulelwa imfundo noku xaswa kwe ntsapo efunda kule Seminari iya kunyuswa okwa ngoku.
2. Imbangi yoku kukunyuka kwe xabiso lezinto ezinje ngozi nyama nezinye izixaso.
3. Endaweni ye ponti ezintatu (£3.) nge nyanga ezintandatu, njengoko bekunjalo ngapambili, yoba—ukusukela kolo kuqala luka January 1882—ziponti ezine (£4); oko kukuti £8 ngo nyaka.
4. Ilindelwe ukuba irolwe ngabo bonke ekungeneni kwe seshoni leyo izi ponti ezine £4, kuba iti yaku posana nokwe njiwanjalo amadinga abanye adanise.

UMHLA WOKU VALWA KWE SIKOLO.

ESI sikolo sovalwa ngolwe Sitatu, ngo December 14,1881.

Aba nentsapo efunda apa bangayi pawula lonto.

Isigidimi Sama Xosa.

NGOLWE SINE, DECEMBER 1, 1881.

UNYAKA ODLULAYO.

Eli lanamhla ipepa lelo kugqibela kulo nyaka we 1881, asinto ke inge faneleke ukuke sime, sondele nga semva— ke setyise izinto ezidluleyo zalo nyaka sesi lindele “ukuba uli kangele uli gqibele”. Lomnyaka we 1881, wa ngena abemi beli lizwe bena matemba nge zinto ezi bekiselele empilweni; imvula zazi ngezizo nazo; ama simi aye cwayitisa umxelo: ngeli fupi u Sombawo waye ncuma pezu kwetu.

Ngecala le micimbi yo laulo, isibonakalo esabe siko sabe singe siso esikazimla nje ngesi besi qwalasele kuso. Imfazwe ya Besutu, kwaku kweli xa ihamb’ apa; kwaku kweli xa igazi lo Mlungu no Msutu liyi mirozo, imali yabahlauli berafu bale Koloni, ikwa palala kwangohlobo olu njalo. Kwaku lelixa eyabi bonwa ngaba mbalwa into engati yenziwe ze kubeko uku nqumama kwe misebenzi eyabi senza aba hlolokazi ne nkedama, kwi mizi emininzi yeli le South Africa. Ngalo maxesha yabi ngu Mr. Sprigg naba desepile bake aba mbalwa, ababe nokuti imfazwe yo tabata inyanga zontatu, mhlayimbi zontlanu. Ixesha lona la xela eyalo imbali. Siyazi namhla akutabatanga xesha lide, yangena imfazwe kwa Tato, yatyutya ye gqamsholo kwa Mhlontlo, ahamba amare, ati nama Mpondo seku ngama cebetshu angene. Kwalu ndunkunku lwalunye kwelo limele ipesheya kwe Nciba. Abehle acinywa ama langatye awabe lunge nelama Mpondomse; wacitwa u Mhlontlo, wa badula ; bazinikela ku Rulumente o Mditshwa, kwatiwa luko kwelo uxolo : ondiyalwa baxolelwa, ngapandle ko Mhlontlo owabe netyala loku ceba uku rodomsha u Mr. Hope ; yabimi ngokuma e Lusutu.

Kute ngo 22 ku Eebruary, wa galeleka u Mhlekazi u Sir Hercules George Robert Robinson etunyelwa ngu Mntan’ Omhle, ukuba aze ku laula ngentloko yake ehluzekileyo imicimbi yeli lizwe ebiseli xake abaniniyo ngoku xubayela kwayo. Ute esafika wali hlanganisa iqela labenzi miteto, ukuba lixele uhlobo emazi hanjiswe ngalo izinto. Okwenene lihlangene nge 25 ka March, lite iqela lamadoda eli bandla elabe liyala ihambiso ye Rulumente ka Mr. Sprigg, lamisa u Mr. Scanlen abe yintloko yalo. Akulahlekanga xesha; ufumene u Mr. Scanlen ituba lokuba i Rulumente ka Mr. Sprigg ati mayixele ingxelo yobu gosa bayo, ngemisebenzi eyangenisa ezi nxwaleko. Kute kwakuziwa ekwahluleni amaqela, kwafunyanwa u Mr. Sprigg evunyelwa nga madoda a 37; wapuma ne 34 u Mr. Scanlen. Kute xa kulapo kwavakala ukuba lowa Mr. Sprigg wabe hamba ngobu ganga, esiti aka nakupulapula ku Msutu, ude wayi goba intamo: ucele u Mhlekazi ukuba axolise. Umise u Sir Hercules indawo ezitile, ate maba zamkele abe Sutu ze lixole. Emva kwe nteta eninzi usamkele u Lerothodi isi gqibo so Mhlekazi. Kwati kwaku viwa yi Parlamente ukuba u Mr. Sprigg ude wafuna umxolisi, apitizela amadoda elo bandla, ati, hleliwe nje ibi ngamazwi ku.